Diari Oficial de la Generalitat Valenciana


Sumari del DOGV 4278, del 25-06-2002 (2002/6727)

Informació pública del projecte de reparcel·lació forçosa de la unitat d'execució única del polígon químic de Sagunt.
---------------------------------------------------------------------------------------------------------------------

### Dades del document

Número de DOGV
:   4278

Data del DOGV
:   25-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6727


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació forçosa de la unitat d'execució única del polígon químic de Sagunt. [2002/F6727]
  
Per mitjà d'este edicte es fa saber que l'alcalde president, en virtut de les atribucions que li conferix la legislació vigent, ha dictat, amb data 31 de maig de 2002, la següent:
  
Resolució de l'Alcaldia número 1669
  
Assumpte: informació pública del projecte de reparcel·lació forçosa de la unitat d'execució única del polígon químic de Sagunt. Expedient número 38/2000.
  
Fet número 1. Que mitjançant l'acord plenari de data 26 d'abril de 2001 es va procedir a l'aprovació i adjudicació provisional del programa d'actuació integrada, unitat d'execució única del polígon industrial del port (polígon químic) del Pla General d'Ordenació Urbana de Sagunt, i en resulta ser adjudicatari el senyor Vicente Saus Mas, en nom i representació de l'entitat Mobilinver, SA.
  
Fet número 2. Que per mitjà de l'acord plenari de data 30 de maig de 2002 es va constatar el compliment de les condicions imposades en l'acord plenari de data 26 d'abril de 2001.
  
Fet número 3. Que en data 25 d'abril de 2002, número de registre d'entrada 5535, es va presentar el projecte de reparcel·lació forçosa de la unitat d'execució única del polígon químic.
  
Fet número 4. Que en data 23 de maig de 2002 l'Oficina Tècnica de Planejament informa el següent:
  
«Revisada la documentació aportada (R. E. 25 d'abril de 2002) i a la vista d'esta s'informa:
  
S'han rectificat els aspectes relatius als titulars de finques aportades, modificant les adjudicacions.
  
Per això es considera suficient la documentació aportada, i correctes els criteris d'adjudicació.»
  
Atés que la dita documentació complix les observacions realitzades en l'informe del cap de la secció de data 25 de març de 2002, es corregix l'anterior documentació amb data d'entrada de 26 de setembre de 2001.
  
Atés que en data 10 d'octubre de 2001, en el Diari Oficial de la Generalitat Valenciana, i en el diari El País de data 8 d'octubre de 2001, es va procedir per part de l'agent urbanitzador a sotmetre a informació pública per la via notarial el projecte de reparcel·lació de l'àmbit esmentat.
  
No es considera per part d'este ajuntament que este procediment fóra el legalment procedent, en quedar limitat a les iniciatives de programació, i no als posteriors instruments de gestió. Per això es procedix a la nova obertura del període d'informació pública.
  
Atés que per l'acord plenari de data 30 de maig de 2002 es procedix a aprovar provisionalment l'ordenança municipal reguladora del cànon d'obra urbanitzadora de subministrament d'aigua als polígons industrials, cosa que afecta el present àmbit.
  
Atés que este àmbit es veu afectat, sent-li repercutible una quantitat, que provisionalment s'ha fixat en 2.956.259,08 euros, més IVA, a la qual caldria deduir la quantitat de 514.068,93 euros, més IVA, del depòsit, que es fa innecessari. Este aspecte el documenta l'agent urbanitzador en escrit presentat en data 29 de maig de 2002.
  
Atés que les dites quantitats són susceptibles de ser repercutides en la propietat dels terrenys, per mitjà del sistema de retaxació de càrregues articulat en l'article 67.3 de la Llei Reguladora de l'Activitat Urbanística, i de conformitat amb el que s'establix en l'acord plenari de 26 d'abril de 2001, que expressament les preveia per a la dita infraestructura.
  
Atés que l'escrit presentat en data 29 de maig de 2002 l'agent urbanitzador assenyala que procedirà a l'assumpció dels costs ocasionats pel projecte annex de la conducció d'aigua en tot allò que excedisca del preu del cost del programa d'actuació integrada, total i tancat, aprovat en data 26 d'abril de 2001 per este ajuntament, i la seua no-repercussió addicional al senyor Ángel Sánchez Saiz, a pesar de ser això possible.
  
Atés que, en definitiva, es fixa un pressupost provisional de costs d'urbanització de 00.445.888,02 euros.
  
Atés que no es repercutix en els tercers propietaris, a efectes de reparcel·lació, una quantitat superior a 93.697.217,14 euros, preu total i tancat acordat pel programa d'actuació integrada el dia 26 d'abril de 2001, quantitat que no sols era comprensiva dels costs d'urbanització, sinó també de les despeses d'esta.
  
Atés que en conseqüència es disposa de totes les premisses per a procedir a la reparcel·lació de l'àmbit esmentat.
  
Atés que el projecte de reparcel·lació s'haurà d'ajustar a les actuacions prèvies a la seua aprovació, seguint les pautes de l'article 69 de la Llei Reguladora de l'Activitat Urbanística.
  
Atés que el projecte de reparcel·lació s'ajusta als criteris prevists en l'article 70 de la Llei Reguladora de l'Activitat Urbanística.
  
Atés que l'alcalde president de l'ajuntament exercix, entre altres, les atribucions per al tràmit dels instruments de gestió, d'acord amb les previsions de l'apartat J) de l'article 21 de la Llei 7/1985, de 2 d'abril, de Bases de Règim Local.
  
A la vista de l'anterior, resolc:
  
Primer. Sotmetre al tràmit d'informació pública el projecte de reparcel·lació forçosa de la unitat d'execució única del polígon químic, mitjançant l'edicte publicat en un diari d'informació general editat a la Comunitat Valenciana i, posteriorment o simultàniament, en el diari de la Generalitat Valenciana. Es fa saber la possibilitat de formular al·legacions durant el termini de 20 dies comptats des de la publicació de l'edicte en el Diari Oficial de la Generalitat Valenciana.
  
Segon. Remetre avís amb el contingut al domicili fiscal de qui conste en el cadastre com a titular de drets afectats.
  
Tercer. Durant els primers 10 dies d'informació pública caldrà presentar el certificat registral de dominis i càrregues.